Rotvoll

Rotvoll er et område på Nedre Charlottenlund, øst i Trondheim. 

Equinor forskningssenter ble etablert på Rotvoll i 1991. Deler av lærerutdanningen ved NTNU, tidligere Høgskolen i Sør-Trøndelag, avdeling for Lærer- og Tolkeutdanning, ALT holdt til på Rotvoll fram til årsskiftet 2017/2018, da de flyttet til NTNUs campus på Kalvskinnet. Området ligger ved Strindfjorden, og i strandsonen finnes store våtmarksområder som er kjent for sitt rike fugleliv.

Historie
Gårdsnavnet kan forklares som 'rydningsland oppfylt med trerøtter og stubber'. Rotvollgårdene ble delvis dyrket i middelalderen og tidligere. Andre deler lot seg ikke dyrke før grøfting ble tatt i bruk, og ble dyrket i løpet av 1800-tallet.

Rotvollgårdene var kirke- og klostergods i middelalderen og kom på privat hånd i 1690. Deretter var eiendommene eiet av ulike familier i Trondheims overklasse de nærmeste om lag 200 årene. Mot øst grenset gårdene til Grilstadbekken. I 1702 ble mot vest foretatt grenseforretning mot gårdene Leangen, Ekren og Tunga.
Mest kjente eier av Rotvoll er greven og generalen Carl Jacob Waldemar von Schmettow (1744-1821). Schmettow anla blant annet en allé på eiendommene som delvis er bevart. Schmettow hadde en sentral rolle i begivenhetene i 1814. Den kjente engelske vitenskapsmannen Thomas Robert Malthus skriver etter et kaffebesøk hos Schmettow på Rotvoll 21. juli 1799 følgende:

"We found Smittau's much the finest situation that we had seen in the invirons of Drontheim. It was not deficient in wood, was more retired, had a finer foreground & a better view of the bay & mountains than the others that we had visited; but no taste in laying out grounds prevails any where.
Count Smittau is a great farmer, & talked much of the prejudices he had to encounter among the peasants, but hoped that now some of them were coming over to his opinions. He showed us his house & grounds with much self-satisfaction & a little ostentation." . . .

Størstedelen av Nedre Rotvoll kom i statlig eie i 1867. Fra 1867 til 1872 ble det bygget sinnssykeasyl på eiendommen, navngitt Rotvold asyl. I 1980 skiftet sykehuset navn til Charlottenlund sykehus, før det ble nedlagt i 1990.

Øvre Rotvoll
På Øvre Rotvoll, som grovt sett omfatter områdene sør for Meråkerbanen, drives fortsatt jordbruk. Det er lenge planlagt utbygging av boliger på arealene sør for Rv706 og E6, men planene er per september 2020 ikke vedtatt.

Steinerskolen, Det Økologiske Hus og Kristoffertunet

Rotvoll er også et stoppested på Meråkerbanen.

Kilder
The Travel Diaries of T.R.Malthus, Edited by Patricia James, Cambridge Univrsity Press, 1966
Strinda bygdebok, bind 1, A. Holbæk Eriksen &Co AS, 1939
Store norske leksikon

Eksterne lenker
 Øvre Rotvoll Eiendomsutvikling 

Kategori:Østbyen (Trondheim)
Kategori:Strøk i Trondheim